ભારતીબહેન દેસાઈને મંચ પર આમંત્રણ આપીને રોહિતભાઈ પટેલના હસ્તે સન્માનપત્ર-સ્મૃતિચિહ્ન અર્પણ કરવામાં આવ્યું હતું. ડો. મહેશ દેસાઈએ જયરામદાસ મૂળજીભાઈ પટેલ, ઓચ્છવલાલ પરીખ અને પ્રહ્લાદભાઈ પટેલને યાદ કર્યા હતા અને કહ્યું હતું કે આ હોસ્પિટલના નિર્માણમાં તેમનું અથાગ યોગદાન છે. હોસ્પિટલનું ઉદ્ઘાટન 1978માં ભારતના રાષ્ટ્રપતિ નીલમ સંજીવ રેડ્ડીના હસ્તે થયું હતું. ડો. મહેશ દેસાઈએ કહ્યું કે હોસ્પિટલમાં નેફ્રોલોજી-યુરોલોજી માટે પોસ્ટડોક્ટલ ટ્રેનિંગ અને રિસર્ચ પણ ચાલે છે. આજે 125થી વધારે એલમની ભારત અને વિદેશમાં કાર્યરત છે.